CELEX: 52017PC0782
Language: da
Date: 2017-12-18
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en ansøgning fra Sverige - EGF/2017/007 SE/Ericsson

EUROPA-KOMMISSIONEN
            Bruxelles, den 18.12.2017
            COM(2017) 782 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen på baggrund af enansøgning fra Sverige - EGF/2017/007 SE/Ericsson
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               2.Den 9. august 2017 indgav Sverige ansøgning EGF/2017/007 SE/Ericsson om økonomisk EGF-støtte som følge af afskedigelser
                  2
                hos Ericsson (Telefonaktiebolaget LM Ericsson) i Sverige.
            
            
               3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.
            
            
               RESUMÉ AF ANSØGNINGEN
            
            
                     
                        EGF-ansøgning
                     
                  
                  
                     
                        EGF/2017/007 SE/Ericsson
                     
                  
               
                     
                        Medlemsstat
                     
                  
                  
                     
                        Sverige
                     
                  
               
                     
                        Berørt(e) region(er) (på NUTS
                           3
                         2-niveau)
                     
                  
                  
                     
                        Stockholm (SE 11) 
                     
                     
                        Östra Mellansverige (SE 12)
                     
                     
                        Sydsverige (SE 22)
                     
                     
                        Västsverige (SE 23) 
                     
                  
               
                     
                        Dato for indgivelse af ansøgningen
                     
                  
                  
                     
                        Den 9. august 2017
                     
                  
               
                     
                        Dato for kvittering for modtagelse af ansøgningen
                     
                  
                  
                     
                        Den 9. august 2017
                     
                  
               
                     
                        Dato for anmodning om yderligere oplysninger
                     
                  
                  
                     
                        Den 23. august 2017
                     
                  
               
                     
                        Frist for indsendelse af yderligere oplysninger
                     
                  
                  
                     
                        Den 4. oktober 2017
                     
                  
               
                     
                        Frist for afslutningen af vurderingen
                     
                  
                  
                     
                        Den 27. december 2017
                     
                  
               
                     
                        Interventionskriterium
                     
                  
                  
                     
                        EGF-forordningens artikel 4, stk. 1, litra a)
                     
                  
               
                     
                        Hovedvirksomhed
                     
                  
                  
                     
                        Telefonaktiebolaget LM Ericsson
                           4
                        
                     
                  
               
                     
                        Antal berørte virksomheder
                     
                  
                  
                     
                        1
                     
                  
               
                     
                        Økonomisk(e) aktivitetssektor(er)
                     
                     
                        (NACE (rev. 2) hovedgruppe)
                           5
                        
                     
                  
                  
                     
                        NACE (rev. 2) hovedgruppe 26 (Fremstilling af computere, elektroniske og optiske produkter)
                     
                  
               
                     
                        Antal dattervirksomheder, leverandører og producenter i efterfølgende produktionsled
                     
                  
                  
                     
                        0
                     
                  
               
                     
                        Referenceperiode (fire måneder):
                     
                  
                  
                     
                        17. januar 2017 – 17. maj 2017
                     
                  
               
                     
                        Antal afskedigelser i referenceperioden (a)
                     
                  
                  
                     
                        1 990
                     
                  
               
                     
                        Antal afskedigelser før og efter referenceperioden (b)
                     
                  
                  
                     
                        398
                     
                  
               
                     
                        Samlet antal afskedigelser (a + b)
                     
                  
                  
                     
                        2 388
                     
                  
               
                     
                        Samlet antal støtteberettigede modtagere
                     
                  
                  
                     
                        2 388
                     
                  
               
                     
                        Samlet antal tiltænkte støttemodtagere
                     
                  
                  
                     
                        900
                     
                  
               
                     
                        Antal unge, der er tiltænkt støtte, og som ikke er i beskæftigelse eller under uddannelse
                     
                  
                  
                     
                        0
                     
                  
               
                     
                        Budget til de individualiserede tilbud (EUR)
                     
                  
                  
                     
                        3 408 644
                     
                  
               
                     
                        EGF-implementeringsbudget
                           6
                         (EUR)
                     
                  
                  
                     
                        142 023
                     
                  
               
                     
                        Samlet budget (EUR)
                     
                  
                  
                     
                        3 550 667
                     
                  
               
                     
                        EGF-støtte (60 %) i EUR
                     
                  
                  
                     
                        2 130 400
                     
                  
               
               VURDERING AF ANSØGNINGEN
            
            
               Sagsforløb
            
            
               4.De svenske myndigheder indgav ansøgning EGF/2017/007 SE/Ericsson den 9. august 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de svenske myndigheder om supplerende oplysninger senest den 23. august 2017. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 27. december 2017.
            
            
               Ansøgningens støtteberettigelse
            
            
               Berørte virksomheder og støttemodtagere
            
            
               5.Ansøgningen vedrører 2 388 arbejdstagere, der er blevet afskediget i Ericsson (modervirksomheden, Telefonaktiebolaget LM Ericsson, og dattervirksomheden, Ericsson AB), og heraf er 900 arbejdstagere i målgruppen. Denne virksomhed er aktiv i den økonomiske sektor, som er klassificeret under NACE (rev. 2) hovedgruppe 26 (Fremstilling af computere, elektroniske og optiske produkter). De afskedigelser, som Ericsson har foretaget, befinder sig hovedsageligt i NUTS 2-regionerne i Stockholm (SE 11), Västsverige (SE 23) og Östra Mellansverige (SE 12), men der blev også afskediget arbejdstagere i Sydsverige (SE 22).
            
            
                     
                        Virksomheder og antal afskedigelser i referenceperioden
                     
                  
               
                     
                        Telefonaktiebolaget LM Ericsson (inklusive Ericsson AB)
                     
                  
                  
                     
                  
                  
                     
                        1 990
                     
                  
                  
                     
                  
               
               Interventionskriterier
            
            
               6.De svenske myndigheder indgav ansøgningen med henvisning til interventionskriteriet i artikel 4, stk. 1, litra a), i EGF-forordningen, som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat.
            
            
               7.Referenceperioden på fire måneder for ansøgningen løber fra den 17. januar 2017 til den 17. maj 2017.
            
            
               8.Afskedigelserne i referenceperioden fordeler sig som følger:
            
            
               –1 990 arbejdstagere, der blev afskediget af Ericsson.
            
         
         
            
               Beregning af afskedigelser og aktivitetsophør
            
            
               9.Afskedigelserne i referenceperioden er blevet beregnet som følger:
            
            
               –1 990 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt.
            
            
               Støtteberettigede modtagere
            
            
               10.Ud over de allerede omhandlede arbejdstagere omfatter de støtteberettigede modtagere 398 arbejdstagere, der blev afskediget før eller efter referenceperioden på fire måneder. Disse arbejdstagere fik den 31. oktober 2016 meddelelse om kollektiv afskedigelse, men deres individuelle afskedigelser faldt uden for denne ansøgnings referenceperiode på 4 måneder.
            
            
               11.Det samlede antal støtteberettigede modtagere er således på 2 388.
            
            
               Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen
            
            
               12.Til støtte for, at der findes en sammenhæng mellem afskedigelserne og aktivitetsophøret og de gennemgribende strukturelle ændringer i verdenshandelsmønstrene, som kan tilskrives globaliseringen, anfører de svenske myndigheder, at afskedigelserne fandt sted i den hardwarecentrerede sektor inden for telekommunikationsindustrien på grund af den negative vækst i denne sektor for virksomheden i Sverige som følge af den globale konkurrence.
            
            
               13.Dette er allerede Sveriges anden EGF-ansøgning i relation til Ericsson. Virksomheden har for nylig flyttet meget af sin hardwarecentrerede produktion til Asien på grund af det gunstige forhold mellem omkostninger og kvalitet ved produktion i Indien og Kina, og på grund af de voksende markeder i nærheden af hardwareproduktionsfaciliteterne.
            
            
               14.Som led i de igangværende afskedigelser hos Ericsson blev Sveriges første ansøgning på vegne af en gruppe af arbejdstagere, der tidligere var blevet afskediget (ved begyndelsen af den igangværende globaliseringsfremkaldte udflytning) indgivet den 31. marts 2016 og godkendt af Parlamentet og Rådet den 11. oktober 2016.
            
            
               15.En undersøgelse gennemført af EY i Europa i 2013
                  7
                viste, at fremstillingsindustrierne inden for IT- og telekommunikation var særligt tilbøjelige til at blive outsourcet og udflyttet til Asien. Denne tendens forventes at fortsætte, efterhånden som den globale konkurrence om at sænke omkostningerne øges, og mange virksomheder i sektoren foretager yderligere outsourcing.
            
            
               16.Ifølge data fra Ericsson har virksomheden gradvist skåret ned på medarbejderantallet i Sverige (fra 21 178 i 2005
                  8
                til 14 483 i juni 2017
                  9
               ). Trods svenske afskedigelser steg antallet af Ericsson-arbejdstagere på verdensplan mellem 2005 og 2014 fra 56 055 til 118 055 ansatte
                  10
               , men er siden faldet til 109 127 ansatte i juni 2017
                  11
               . Dette afspejler de problemer og den konkurrence, som virksomheden konfronteres med på globalt plan og ikke kun i Sverige.
            
            
               17.Til dato har NACE (rev. 2) hovedgruppe 26 (fremstilling af computere, elektroniske og optiske produkter været genstand for 17 EGF-ansøgninger, hvoraf 14 var baseret på handelsrelateret globalisering (herunder denne ansøgning) og 3 på den globale finansielle og økonomiske krise
                  12
               .
            
            
               Begivenheder, der gav anledning til afskedigelserne og til aktivitetsophør
            
            
               18.De begivenheder, der har givet anledning til disse afskedigelser og til aktivitetsophør, er en del af telekommunikationsvirksomhedens omstrukturering og udflytningsaktiviteter, som startede i 2014. I denne periode blev der lukket produktionslinjer for telekommunikationshardware på forskellige anlæg, og der blev lukket 3 komplette Ericsson-anlæg (Kumla, Borås og Katrinenholm).
            
            
               19.Ericsson står over for en usikker fremtid som følge af de strukturændringer, som erhvervsgrenen har gennemgået på grund af globaliseringen og den globaliseringsfremkaldte øgede konkurrence fra de konkurrenter, især i Asien, der kan underbyde EU-priserne.
            
            
               20.Ericsson ser sin konkurrencefordel snarere inden for softwareudvikling og forsøger at flytte fokus i alt efter den globaliseringsfremkaldte efterspørgsel. Virksomheden flytter dermed ikke blot sin produktion til udlandet, men flytter også fokus fra en hardwarecentreret produktion til salg i forbindelse med tjenesteydelser og software. Andelen af denne sektor er vokset til 67 % af produktionen i 2016 fra 50 % for ti år siden
                  13
               .
            
            
               21.Infrastrukturmarkedet i forbindelse med Radio Access Network (RAN) var tidligere et vigtigt indsatsområde for Ericsson, men dens markedsandel i denne sektor er faldende på grund af globalisering og konkurrence. Huawei (en kinesisk telekommunikationsvirksomhed) har allerede overhalet Ericsson på dette område
                  14
               .
            
            
               22.For fortsat at kunne følge med i den globale udvikling har Ericsson til hensigt fremover at ekspandere inden for cloud-teknologien, der er et vigtigt nyt område. For at løse virksomhedens problemer, der er en følge af den globale konkurrence, vil en stor del af Ericssons planlagte FoU-aktiviteter på dette område ikke blive anvendt på svenske arbejdstagere eller svenske anlæg, men f.eks. i Kina, hvor både talentmassen blandt arbejdstagere og den overordnede efterspørgsel er langt større - f.eks. 40,8 % på verdensplan af de personer, der er beskæftiget inden for cloud-teknologien i Kina
                  15
               .
            
            
               Afskedigelsernes forventede virkning på økonomien på lokalt, regionalt og nationalt plan og på beskæftigelsen
            
         
         
            
               23.Den forventede indvirkning af afskedigelserne på den lokale og regionale økonomi og på beskæftigelsen varierer, men regionerne står dog over for lignende problemer. Generelt er det et stort problem, at der er mange ældre arbejdstagere med specialiserede færdigheder i en erhvervsgren, der ikke længere eksisterer.
            
            
               24.Der er en enorm efterspørgsel efter personer med IT-færdigheder på tværs af de forskellige regioner, samtidig med at der er et misforhold mellem færdighederne hos de personer, der blev afskediget af Ericsson, og arbejdsmarkedets krav. Nationalt set er arbejdsmarkedet i Sverige i en rimelig god situation. Udfordringen består i, at mange mennesker med samme færdigheder afskediges samtidigt i de samme geografiske områder.
            
            
               25.Arbejderne er i en vanskeligere situation, da der er meget få traditionelle job inden for fremstillingsindustrien i Sverige. De vil have brug for en omfattende omskoling for at kunne arbejde inden for servicesektorerne i det private og det offentlige, som er de vigtigste sektorer med efterspørgsel efter arbejdstagere. Derfor vil EGF-midlerne for de 900 arbejdstagere blive anvendt primært på at hjælpe arbejdere, som har langt sværere ved at finde genansættelsesmuligheder. Tabet af arbejdspladser for arbejdere på Ericssons produktionsanlæg påvirker mest anlæggene i Kumla og Borås
                  16
               .
            
            
               26.Personer, der er blevet afskediget af Ericsson, som har en højere uddannelse, bør have større chance for at finde beskæftigelse, især inden for områder, som f.eks. offentlige indkøb og uddannelse, og også inden for helt nye kompetenceområder, som f.eks. IT, hvilket kræver en større omskoling. Der er efterspørgsel efter arbejdstagere på disse områder, og omskoling bør hjælpe funktionærer med at finde job i disse sektorer. Særligt Karlskrona, men også Stockholm, Göteborg og Linköping
                  17
                blev nævnt som Ericsson-anlæg, hvor afskedigelserne af funktionærer ville påvirke den regionale økonomi og beskæftigelsen mest.
            
            
               27.For den kvartalsvise landeoversigt viser de seneste statistikker for andet kvartal af 2017, at langtidsledigheden i aldersgruppen 25-74 i Sverige som helhed er på 25,5 %. For aldersgruppen 25-49 falder den dog til 20,5 %, og for aldersgruppen 55-64 år er langtidsledigheden over 12 måneder svimlende høj, nemlig på 39 % af den samlede arbejdsløshed
                  18
               . Det er klart, at selv om beskæftigelsessituationen i øjeblikket er forholdsvis stabil i Sverige, er det svært for arbejdstagere i aldersgruppen 55-64 år at finde beskæftigelse. 
            
            
               28.Denne gruppe udgør mere end 30 % af de 900 afskedigede arbejdstagere i målgruppen. Projektet tager specifikt sigte mod at fokusere på denne gruppe i kategorien "Foranstaltninger for ugunstigt stillede grupper". Mange af arbejdstagerne i denne gruppe har arbejdet for Ericsson i lang tid og har færdigheder, som ikke er nødvendige uden for virksomheden og den udflyttede produktion af telekommunikationshardware. Disse arbejdstagere befinder sig på et meget vanskeligt arbejdsmarked med forældede færdigheder, med ofte meget lidt erfaring på arbejdsmarkedet, og de har en reel risiko for at blive langtidsledige. Det er f.eks. ikke muligt at få tilskud fra staten til at studere, når man er over 47 år i Sverige, hvilket betyder, at omskoling bare er én mulighed for denne målgruppe, der har særligt brug for solidaritet fra EGF til at kunne blive omskolet og finde arbejde inden for en ny sektor og et nyt erhverv.
            
            
               Tiltænkte støttemodtagere og foreslåede foranstaltninger
            
            
               Tiltænkte støttemodtagere
            
            
               29.Det anslåede antal afskedigede arbejdstagere, der forventes at deltage i foranstaltningerne, er på 900. Fordelingen af disse arbejdstagere på køn, nationalitet og aldersgruppe er som følger:
            
            
                     
                        Kategori
                     
                  
                  
                     
                        Antal 
                           tiltænkte støttemodtagere (afrundede procentsatser)
                     
                  
               
                     
                        Køn:
                     
                  
                  
                     
                        Mænd:
                     
                  
                  
                     
                        600
                     
                  
                  
                     
                        (66,67 %)
                     
                  
               
                     
                  
                  
                     
                        Kvinder:
                     
                  
                  
                     
                        300
                     
                  
                  
                     
                        (33,33 %)
                     
                  
               
                     
                        Statsborgerskab:
                     
                  
                  
                     
                        EU-borgere:
                     
                  
                  
                     
                        900
                     
                  
                  
                     
                        (100,00 %)
                     
                  
               
                     
                  
                  
                     
                        Ikke-EU-borgere:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                        Aldersgruppe
                           19
                        :
                     
                  
                  
                     
                        15-24-årige:
                     
                  
                  
                     
                        1
                     
                  
                  
                     
                        (0,11 %)
                     
                  
               
                     
                  
                  
                     
                        25-29-årige:
                     
                  
                  
                     
                        5
                     
                  
                  
                     
                        (0,56 %)
                     
                  
               
                     
                  
                  
                     
                        30-54-årige:
                     
                  
                  
                     
                        617
                     
                  
                  
                     
                        (68,56 %)
                     
                  
               
                     
                  
                  
                     
                        55-64-årige:
                     
                  
                  
                     
                        272
                     
                  
                  
                     
                        (30,22 %)
                     
                  
               
                     
                  
                  
                     
                        over 64 år:
                     
                  
                  
                     
                        5
                     
                  
                  
                     
                        (0,56 %)
                     
                  
               
               De foreslåede foranstaltningers støtteberettigelse
            
            
               30.De individualiserede tilbud, der skal gives til de afskedigede arbejdstagere, omfatter følgende foranstaltninger.
            
            
               Rådgivning og planlægning af karriereforløb
            
            
               –Omfattende evaluering og individuel planlægning: Denne foranstaltning omfatter en generel registreringsprocedure, en standardiseret undersøgelse af tidligere erfaring og uddannelse, en vurdering af ansøgerens beskæftigelsesegnethed, oprettelsen af en individuel "handlingsplan" samt flere omfattende individuelle møder og vurderinger. En række sagsbehandlere vil blive inddraget i at levere tjenester, der er skræddersyet til ansøgernes individuelle behov.
            
            
               –Hjælp til jobsøgning: Denne foranstaltning kombinerer de normale tjenester fra den svenske offentlige arbejdsformidling (PES) eller Arbetsförmedlingen inden for jobsøgning, herunder CV-seminarer og træning i jobsamtaler, med nye individuelt skræddersyede foranstaltninger. Disse nye foranstaltninger og yderligere hjælp, der vil blive ydet med EGF-finansiering, omfatter samarbejde og møder med repræsentanter fra genplaceringsvirksomheder, direkte kontakt med virksomheder, der ansætter, individuel og kollektiv støtte, der skal hjælpe ansøgere med at afpasse deres individuelle færdigheder til de job, der findes på markedet, og præsentationer af, hvordan de forskellige arbejdsmarkeder påvirkes i regionerne. Ansøgerne vil desuden få hjælp til, hvordan de målrettet kan markedsføre deres eksisterende færdigheder inden for nye arbejdsområder.
            
            
               –Motivationsvejledning og karriereplanlægning: Denne foranstaltning vil give ansøgerne motiverende og inspirerende hjælp og støtte gennem møder om karriereforløb og konferencer med eksterne talere, der specifikt er udvalgt til EGF-støttemodtagerne. Disse arrangementer vil tilskynde arbejdstagerne til nye færdigheder, uddannelse og erhvervsuddannelse. Konferencerne vil give oplysninger om arbejdsmarkedet, hvilke færdigheder der er vigtige på hvilke områder, uddannelsesmuligheder samt netværksaktiviteter med andre interessenter — både individuelt og i grupper. Især ældre afskedigede arbejdstagere over 50 år forventes at drage fordel af denne foranstaltning.
            
            
               Foranstaltninger for ugunstigt stillede grupper
            
            
               –Denne foranstaltning vil især koncentrere indsatsen på hjælp til ugunstigt stillede afskedigede arbejdstagere over 50 år, der er i fare for at blive langtidsledige, og på personer med indlæringsvanskeligheder eller fysiske handicap, der måske har brug for ekstra støtte. Foranstaltningen omfatter specialisthjælp, (herunder psykologhjælp og fysioterapi), som skal hjælpe folk med at påtage sig nye erhverv. Da det ikke er muligt at få tilskud fra staten til at studere, når man er over 47 år i Sverige, vil omskolingen af denne gruppe, som er særligt udsat og har brug for solidaritet, blive finansieret gennem EGF.
            
            
               Støtte til iværksætteri
            
            
               –Denne foranstaltning vil fremme iværksætterkulturen hos ansøgerne ved at give dem mulighed for at søge om etableringsstøtte gennem arbejdsformidlingsprogrammet (dette omfatter detaljeret virksomhedsrådgivning og gennemførlighedstjenester inden godkendelsen af tilskuddet på 6 måneder).
            
         
         
            
               Almen uddannelse og faglig uddannelse
            
            
               –Denne foranstaltning omfatter jobtræningsmuligheder, der kombinerer formel uddannelse og erfaring i virksomheder (som ikke normalt udbydes af PES), samt brug af tjenester fra genplaceringsorganisationer. Hertil kommer, at foranstaltningen vil hjælpe ansøgere med at få adgang til akademiske og skræddersyede kurser samt specialiseret uddannelse i op til 12 måneder eller op til to semestre på en videregående uddannelsesinstitution. Almene eller faglige uddannelseskurser af en varighed på to år eller mere, kan godkendes i op til 6 måneder, indtil den 9. februar 2020, hvis dette viser sig at være nødvendigt i forbindelse med den omfattende vurdering. Der vil blive fokuseret på kønsaspektet og på at motivere ansøgerne til at påbegynde nye karriereforløb i funktioner, der ikke er præget af den traditionelle kønsopdeling.
            
            
               –Generelt vil der blive lagt vægt på korte omskolings- eller uddannelseskurser, supplerende uddannelse og certificering. Som følge af arbejdstagernes baggrund og arbejdsmarkedets behov vil disse omskolingskurser hovedsageligt være inden for IT-sektoren. De kompetenceområder, der sigtes mod gennem disse foranstaltninger kan imidlertid udvides i takt med projektets udvikling, men der vil dog være fokus på den enkelte og på de individuelle behov hos kunderne.
            
            
               Jobsøgnings- og mobilitetstillæg
            
            
               –Disse foranstaltninger vil hjælpe ansøgerne med deres dagligdag og betale for rejseudgifter i forbindelse med jobsamtaler (over 600 SEK
                  20
               ), uddannelse osv., mens de søger arbejde. Tillægget vil være betinget af, at ansøgerne kan bevise deres jobsøgningsaktiviteter, og være afhængigt af de specifikke programmer, som ansøgerne vil deltage i.
            
            
               31.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.
            
            
               32.Projektet vil bidrage til en bæredygtig økonomisk udvikling i Sverige. Arbetsförmedlingen (PES) er forpligtet til at medtage miljøkrav i sine udbud og i sin egen praksis, og uddannelsesprogrammerne er således i overensstemmelse med den svenske miljølov eller de 16 svenske miljøkvalitetsmål.
            
            
               33.De svenske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger.
            
            
               Anslået budget
            
            
               34.De anslåede samlede omkostninger er på 3 550 667 EUR og omfatter udgifter til individualiserede tilbud på 3 408 644 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 142 023 EUR.
            
            
               35.Der anmodes om økonomisk EGF-støtte på i alt 2 130 400 EUR (60 % af de samlede omkostninger).
            
            
                     
                        Foranstaltninger
                     
                  
                  
                     
                        Forventet antal deltagere
                     
                  
                  
                     
                        Anslåede omkostninger pr. deltager (afrundet)
                        (EUR) 
                           21
                        
                     
                  
                  
                     
                        Samlede anslåede omkostninger
                     
                     
                        (EUR) 
                           22
                         
                     
                  
               
                     
                        Individualiserede tilbud (foranstaltninger i henhold til EGF-forordningens artikel 7, stk. 1, litra a) og c))
                     
                  
               
                     
                        Rådgivning og planlægning af karriereforløb
                     
                  
                  
                     
                        900
                     
                  
                  
                     
                        438
                     
                  
                  
                     
                        393 841
                     
                  
               
                     
                        Foranstaltninger for ugunstigt stillede grupper 
                           (Beskæftigelse på beskyttede værksteder)
                     
                  
                  
                     
                        130
                     
                  
                  
                     
                        1 005
                     
                  
                  
                     
                        130 700
                     
                  
               
                     
                        Støtte til iværksætteri 
                     
                  
                  
                     
                        85
                     
                  
                  
                     
                        1 538
                     
                  
                  
                     
                        130 700
                     
                  
               
                     
                        Almen uddannelse og faglig uddannelse 
                           (Almen eller faglig uddannelse med henblik på nyt job)
                     
                  
                  
                     
                        155
                     
                  
                  
                     
                        10 119
                     
                  
                  
                     
                        1 568 394
                     
                  
               
                     
                        Subtotal (a):
                     
                     
                        Procentdel af pakken af individualiserede tilbud 
                     
                  
                  
                     
                        –
                     
                  
                  
                     
                        2 223 635
                     
                  
               
                     
                  
                  
                     
                  
                  
                     
                        (65,24 %)
                     
                  
               
                     
                        Godtgørelser og incitamenter (foranstaltninger i henhold til EGF-forordningens artikel 7, stk. 1, litra b))
                     
                  
               
                     
                        Jobsøgningstilskud: 
                     
                     
                        - Jobtræning og aktivering
                     
                     
                        - Støtte til aktiviteter (praktikophold, nystartede virksomheder osv.)
                     
                     
                        - Tilskud til deltagelse og støtte til aktiviteter i forbindelse med revalidering 
                     
                  
                  
                     
                        95
                     
                  
                  
                     
                        10 823
                     
                  
                  
                     
                        1 028 170
                     
                  
               
                     
                        Mobilitetstillæg
                     
                  
                  
                     
                        70
                     
                  
                  
                     
                        2 241
                     
                  
                  
                     
                        156 839
                     
                  
               
                     
                        Subtotal (b):
                     
                     
                        Procentdel af pakken af individualiserede tilbud
                     
                  
                  
                     
                        –
                     
                  
                  
                     
                        1 185 009
                     
                  
               
                     
                  
                  
                     
                  
                  
                     
                        (34,76 %)
                     
                  
               
                     
                         Foranstaltninger i henhold til EGF-forordningens artikel 7, stk. 4
                     
                  
               
                     
                        1. Forberedelse
                     
                  
                  
                     
                        –
                     
                  
                  
                     
                        -
                     
                  
               
                     
                        2. Forvaltning
                     
                  
                  
                     
                        –
                     
                  
                  
                     
                        95 846
                     
                  
               
                     
                        3. Oplysning og offentlig omtale
                     
                  
                  
                     
                        –
                     
                  
                  
                     
                        17 427
                     
                  
               
                     
                        4. Kontrol og rapportering
                     
                  
                  
                     
                        –
                     
                  
                  
                     
                        28 750
                     
                  
               
                     
                        Subtotal (c):
                     
                     
                        Procentdel af de samlede omkostninger:
                     
                  
                  
                     
                        –
                     
                  
                  
                     
                        142 023
                     
                  
               
                     
                  
                  
                     
                  
                  
                     
                        (4 %)
                     
                  
               
                     
                        Samlede omkostninger (a + b + c):
                     
                  
                  
                     
                        –
                     
                  
                  
                     
                        3 550 667
                     
                  
               
                     
                        EGF-støtte (60 % af de samlede udgifter)
                     
                  
                  
                     
                        –
                     
                  
                  
                     
                        2 130 400
                     
                  
               
               36.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De svenske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.
            
            
               37.De svenske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.
            
            
               Periode for udgifternes støtteberettigelse
            
            
               38.De svenske myndigheder begyndte den 7. februar 2017 at yde individualiserede tilbud til støttemodtagerne. Udgifterne til foranstaltningerne vil derfor være støtteberettigede til økonomisk EGF-støtte fra den 7. februar 2017 til den 9. august 2019 med undtagelse af videregående uddannelse eller uddannelse, hvis varighed er på to år eller derover, og som vil være berettiget til finansiel støtte indtil den 9. februar 2020.
            
            
               39.De svenske myndigheder påtog sig den administrative udgift, der skal gennemføre EGF, den 7. februar 2017. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter er derfor berettigede til økonomisk EGF-støtte fra den 7. februar 2017 til den 9. februar 2020.
            
            
               Komplementaritet med de foranstaltninger, der finansieres af nationale midler eller EU-midler
            
            
               40.Kilden til den nationale forfinansiering eller medfinansiering er Arbetsförmedlingens budget. 
            
            
               41.De svenske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.
            
         
         
            
               Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder
            
            
               42.De svenske myndigheder har tilkendegivet, at den samordnede pakke af individualiserede tilbud er blevet udarbejdet i samråd med støttemodtagerne og deres repræsentanter samt de lokale offentlige aktører. PES har arbejdet tæt sammen med Ericsson siden starten af strukturtilpasningsprocessen, og dette er allerede en ny bølge af afskedigelser, hvortil de svenske myndigheder anmoder om EGF-støtte. Som i det første tilfælde har PES også holdt møder og høringer med repræsentanter for virksomheden, de lokale myndigheder, de forskellige fagforeninger samt genplaceringsagenturer i denne nye periode med afskedigelser.
            
            
               Forvaltnings- og kontrolsystemer
            
            
               43.Ansøgningen indeholder en beskrivelse af forvaltnings- og kontrolsystemerne, som fastlægger de involverede organers ansvarsområder. De svenske myndigheder har meddelt Kommissionen, at den finansielle støtte vil blive forvaltet af Arbetsförmedlingen, som i den tidligere Ericsson-sag. Denne organisation er formelt udpeget som forvaltnings- og betalingsmyndighed. Projektregnskaberne vil blive gennemgået af den interne revisionsenhed, der er et separat organ tilknyttet ledelsen i Arbetsförmedlingen. Det er dette organs opgave at undersøge den interne kontrolproces hos Arbetsförmedlingen og foreslå forbedringer samt rådgive og støtte bestyrelsen og generaldirektøren. Projektet vil regelmæssigt blive underkastet revision.
            
            
               Tilsagn afgivet af den pågældende medlemsstat
            
            
               44.De svenske myndigheder har givet alle nødvendige garantier med hensyn til følgende: 
            
            
               –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.
            
            
               –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.
            
            
               –Ericsson, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for sine arbejdstagere i overensstemmelse hermed.
            
            
               –De foreslåede foranstaltninger modtager ikke økonomisk støtte fra andre EU-fonde eller fra finansielle instrumenter, og dobbeltfinansiering vil blive forhindret.
            
            
               –De foreslåede foranstaltninger supplerer de foranstaltninger, der finansieres af strukturfondene.
            
            
               –Den økonomiske EGF-støtte overholder de proceduremæssige og materielle EU-bestemmelser om statsstøtte.
            
            
               VIRKNINGER FOR BUDGETTET
            
            
               Budgetforslag
            
            
               45.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  23
               .
            
            
               46.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af tiltænkte støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 2 130 400 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen.
            
            
               47.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  24
               .
            
            
               Tilhørende retsakter
            
            
               48.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 2 130 400 EUR.
            
            
               49.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.
            
         
         
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen på baggrund af en
                  ansøgning fra Sverige - EGF/2017/007 SE/Ericsson
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  25
               , særlig artikel 15, stk. 4,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  26
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt på grund af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af nye internationale finansielle og økonomiske kriser, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  27
               .
            
            
               (3)Sverige indgav den 9. august 2017 en ansøgning om mobilisering af EGF i forbindelse med afskedigelser hos Ericsson (Telefonaktiebolaget LM Ericsson) i Sverige. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
            
            
               (4)Som følge af Sveriges ansøgning bør EGF derfor mobiliseres til at yde en økonomisk støtte på 2 130 400 EUR.
            
            
               (5)For at minimere den tid, som det tager at mobilisere EGF-midlerne, bør denne afgørelse anvendes fra vedtagelsesdatoen —
            
            
               VEDTAGET DENNE AFGØRELSE: 
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2018 stilles der et beløb til rådighed fra Den Europæiske Fond for Tilpasning til Globaliseringen på 2 130 400 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den [the date of its adoption]*.
            
            
               Udfærdiget i Bruxelles, den […].
            
         
         
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
         
            
                  
                     (1)
                  
                        EUT L 347 af 20.12.2013, s. 855.
               
               
                  
                     (2)
                  
                        Jf. EGF-forordningens artikel 3.
               
               
                  
                     (3)
                  
                        Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for statistiske regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (4)
                  
                        Telefonaktiebolaget L.M. Ericsson er modervirksomheden, og Ericssons globale hovedkvarter ligger i Stockholm. Ericsson AB er en dattervirksomhed under Telefonaktiebolaget LM Ericsson Der blev afskediget 2 349 ansatte i dattervirksomheden, Ericsson AB, og 39 ansatte blev afskediget i modervirksomheden Telefonaktiebolaget LM Ericsson.
               
               
                  
                     (5)
                  
                        EUT L 393 af 30.12.2006, s. 1.
               
               
                  
                     (6)
                  
                        I henhold til artikel 7, stk. 4, i forordning (EU) nr. 1309/2013.
               
               
                  
                     (7)
                  
                        
                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf.
                   
               
               
                  
                     (8)
                  
                        
                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf.
                   
               
               
                  
                     (9)
                  
                        
                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf.
                   
               
               
                  
                     (10)
                  
                        
                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf.
               
               
                  
                     (11)
                  
                        
                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf.
                   
               
               
                  
                     (12)
                  
                        
                  http://ec.europa.eu/social/main.jsp?catId=582&langId=en.
               
               
                  
                     (13)
                  
                        
                  https://www.ericsson.com/assets/local/investors/documents/2016/ericsson-annual-report-2016-en.pdf.
                   
               
               
                  
                     (14)
                  
                        
                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2.
                   
               
               
                  
                     (15)
                  
                        
                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/
                   
               
               
                  
                     (16)
                  
                        NUTS 2-regionerne henholdsvis SE 12 og SE 23.
               
               
                  
                     (17)
                  
                        NUTS 2-regionerne henholdsvis SE 22, SE 11, SE 23 og SE 12.
               
               
                  
                     (18)
                  
                        
                  http://ec.europa.eu/eurostat/data/database.
                   
                        Eurostat kode: lfsq_upgal, senest opdateret den 3.10.2017. 
               
               
                  
                     (19)
                  
                        Da procentsatserne er blevet rundet op automatisk i SFC-systemet, bliver de ikke altid helt 100 %. I dette tilfælde er summen af procentsatserne af opdelingen efter alder på 100,01 %.
               
               
                  
                     (20)
                  
                        600 SEK er ca. 60 EUR.
               
               
                  
                     (21)
                  
                        For at undgå decimaler er de anslåede udgifter pr. arbejdstager afrundet. Afrundingen har dog ingen indvirkning på de samlede omkostninger for den enkelte foranstaltning, der forbliver som i den svenske ansøgning.
               
               
                  
                     (22)
                  
                        Regnestykket går ikke op på grund af afrunding.
               
               
                  
                     (23)
                  
                        EUT L 347 af 20.12.2013, s. 884.
               
               
                  
                     (24)
                  
                        EUT C 373 af 20.12.2013, s. 1.
               
               
                  
                     (25)
                  
                        EUT L 347 af 20.12.2013, s. 855.
               
               
                  
                     (26)
                  
                        EUT C 373 af 20.12.2013, s. 1.
               
               
                  
                     (27)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).